טויוטה סיינה

טויוטה סיינה (באנגלית: Toyota Sienna) היא מכונית מיניוואן בגודל מלא המיוצרת על ידי חברת טויוטה החל משנת 1997. הדגם החליף את טויוטה פריוויה שהיה מיניוואן מרווח בעיצוב ייחודי. טויוטה סיינה מיועדת בעיקר לשוק האמריקאי, ומפעלי הייצור נמצאים בארצות הברית.

== היסטוריה ==
טויוטה סיינה הוצגה לראשונה ב-1997 כמחליפת הדגם "טויוטה פריוויה" שייצורו הופסק זמן מועט קודם לכן, וחלקה פלטפורמה ומנועים עם טויוטה קאמרי<ref name=":0"></ref>. הסיינה נועדה להתחרות במיניוואנים גדולים כמו הונדה אודיסיי, קרייזלר טאון אנד קאנטרי ובדורות המאוחרים גם בדגמים כמו קיה קרניבל וקרייזלר פסיפיקה.

== דור ראשון (1997–2003) ==
הדור הראשון שווק עם גרסאות של שישה ושבעה מקומות ישיבה, ומגוון של רמות גימור.
דור ראשון - מבט קדמי
יחידת ההנעה היחידה הייתה מנוע בנזין v6 בנפח 3,000 סמ"ק עם הספק מרבי של 194 כוחות סוס ותיבת הילוכים אוטומטית<ref name=":0" />.

בשנת 2000 עברה הסיינה מתיחת פנים, שכללה שינוי בעיצוב החיצוני והוספת מערכת תזמון-שסתומים משתנה "vvt-i" שהגבירה את ההספק ל-210 כוחות סוס.

אורך המרכב היה כ-484 ס"מ ובסיס הגלגלים – 290 ס"מ.

רמת הבטיחות כללה מערכת לנעילת גלגלים, ובתור אופציה כריות אוויר ובקרת יציבות.

== דור שני (2003–2009) ==
דור שני - דגם מתיחת הפנים (2006–2009)
הדור השני של הסיינה הוצג בתערוכת הרכב בצפון-אמריקה בינואר 2003, עם גידול משמעותי בממדי הרכב: כ-5.08 מטר לאורך, 1.99 לרוחב וגובה של כ-1.75 מטר, ולראשונה עם 8 מקומות ישיבה. יחידת ההנעה כללה מנוע בנזין v6 בנפח 3,300 סמ"ק עם הספק מרבי של 233 כוחות סוס ותיבת הילוכים אוטומטית עם 5 הילוכים. בין שלל הגרסאות שהוצעו עם הדגם הייתה גם אופציה להנעה כפולה<ref name=":0" />.

בספטמבר 2006 הוצגה מתיחת פנים לדגם, שכללה עיצוב חיצוני מעודכן ומנוע חדש בנפח 3,500 סמ"ק עם הספק מרבי של 266 כוחות סוס.

== דור שלישי (2009–2020) ==
דור שלישי – לפני מתיחת פנים
בתחילת דצמבר 2009 הושק הדור השלישי של טויוטה סיינה. תחילת השיווק בארצות הברית הייתה בפברואר 2010 ובחודש נובמבר 2011 החל היצוא לדרום קוריאה, מה שהפך את הסיינה למיניוואן הראשון של טויוטה ששווק במדינה זו<ref name=":0" />.

ביולי 2014 החל ייבוא של הדגם לישראל, לראשונה באופן רשמי, על ידי אלבר יבוא-מקביל. באוקטובר 2014 עברה הסיינה מתיחת פנים, שכללה בעיקר שינוי עיצוב חיצוניים ועיצוב פנימי מעודכן.

במרץ 2017 עברה הסיינה מתיחת פנים נוספת, וקיבלה עיצוב חיצוני ופנימי מעודכנים ומודרניים יותר, שדרוג ביחידות ההנעה ובאבזור הבטיחות והנוחות.
דור שלישי - דגם מתיחת פנים 2017–2020
הסיינה שווקה עם חמישה רמות-גימור ויחידות הנעה שונות עם הספק מרבי החל מ-187 עד 296 כוחות סוס, כשחלקם נוספו עם מתיחות הפנים.

====מידות הרכב====
* אורך: 5,085 מ"מ.
* רוחב: 1,980 מ"מ.
* גובה: 1,750 מ"מ.
* בסיס גלגלים: 3,030 מ"מ.

== דור רביעי (2020–הווה) ==
הדור הרביעי של טויוטה סיינה הוצג ב-19 במאי 2020, עם יחידת הנעה היברידית בלבד. הדור הרביעי הוא הראשון שמיוצר מחוץ לארצות הברית, מכיוון שביולי 2021 הושק קו הייצור של הדגם בסין.

כאמור, מערכת ההנעה היא היברידית בלבד, עם מנוע 2.5 ליטר לצד מנוע חשמלי המספקים בסה"כ כ-245 כוחות סוס.

מפרט הבטיחות כולל כסטנדרט 10 כריות אוויר ומגוון רחב של מערכות בטיחות אוטונומיות מתקדמות.

== נתוני מכירות בישראל ==
ע"פ נתוני אתר "קארזון" סה"כ נמכרו בישראל משנת 2014 עד 2022 כ-910 יחידות של טויוטה סיינה, כולן מיובאות בייבוא מקביל.

להלן טבלת מכירות של הסיינה בישראל לפי שנים:
{| class="wikitable sortable"
! שנה!! מכירות
|-
| 2014 || 128
|-
| 2015 || 215
|-
| 2016 || 4
|-
| 2017 || 54
|-
| 2018 || 44
|-
| 2019 || 34
|-
| 2020 || 47
|-
| 2021 || 231
|-
| 2022 || 153
|}

== גלריה ==
<gallery>
קובץ:1998 Toyota Sienna LE.jpg|alt=|דור ראשון מודל 1998
קובץ:Toyota Sienna 2009.jpg|alt=|דור שני - לפני מתיחת הפנים
קובץ:Toyota Sienna boro TAXI.jpg|alt=|דור שלישי - מוסב למונית
קובץ:Toyota Sienna Hybrid E-Power AWD Limited XL40 Gray Mica Metallic (1).jpg|alt=|דור רביעי - דגם "limited"
קובץ:2021 Toyota Sienna XLE Hybrid, rear 12.21.21.jpg|alt=|דור 4 מבט אחורי
קובץ:2000 Toyota Sienna LE 3.0L rear 3.27.19.jpg|alt=|דור ראשון מבט אחורי
</gallery>

==קישורים חיצוניים==

* 

== הערות שוליים ==

סיינה
קטגוריה:דגמי מכוניות שהושקו ב-1997
קטגוריה:מיניוואנים
קטגוריה:כלי רכב אמריקאיים